রেয়াল আকাদেমিয়া এস্পানিওলা
রেয়াল আকাদেমিয়া এস্পানিওলা (স্পেনীয়: Real Academia Española, সাধারণত সংক্ষেপে RAE হিসেবে পরিচিত) হল স্পেনের সরকারি রাজকীয় প্রতিষ্ঠান যা স্পেনীয় ভাষার স্থিতিশীলতা নিশ্চিত করার লক্ষ্য নিয়ে কাজ করে। এটি স্পেনের মাদ্রিদে অবস্থিত এবং আসোসিয়াসিওন দে আকাদেমিয়াস দে লা লেঙ্গুয়া এস্পানিওলার মাধ্যমে অন্য ২২টি হিস্পানিভাষী দেশের জাতীয় ভাষা আকাদেমির সঙ্গে অন্তর্ভুক্ত। রেয়াল আকাদেমিয়া এস্পানিওলার প্রতীক হল একটি জ্বলন্ত গলনাধার এবং এর মূলমন্ত্র হল ‘লিম্পিয়া, ফিখা ই দা এসপ্লেন্দোর’ (Limpia, fija y da esplendor), অর্থাৎ “এটি বিশোধন, সংশোধন ও মর্যাদাদান করে।” রআএ একটি সাধারণ মান নিশ্চিত করার জন্য বিভিন্ন অঞ্চলের মধ্যে ভাষাগত ঐক্যকে উন্নীত করার লক্ষ্যে ভাষিক নির্দেশনা প্রয়োগ করে ভাষা পরিকল্পনায় নিজেকে উৎসর্গ করে। প্রস্তাবিত ভাষার নির্দেশিকাগুলি বেশ কয়েকটি কাজের মধ্যে দেখানো হয়েছে।